CELEX: 31982R2136
Language: el
Date: 1982-07-30 00:00:00
Title: Κανονισμός (EOK) αριθ. 2136/82 τής Επιτροπής τής 30ής Ιουλίου 1982 περί τροποποιήσεως τού κανονισμού (EOK) αριθ. 2300/73 περί τών διαδικασιών εφαρμογής τών διαφορικών ποσών γιά τούς κραμβόσπορους καί τούς γογγυλόσπορους

Avis juridique important

|

31982R2136

Κανονισμός (EOK) αριθ. 2136/82 τής Επιτροπής τής 30ής Ιουλίου 1982 περί τροποποιήσεως τού κανονισμού (EOK) αριθ. 2300/73 περί τών διαδικασιών εφαρμογής τών διαφορικών ποσών γιά τούς κραμβόσπορους καί τούς γογγυλόσπορους  

Επίσημη Εφημερίδα αριθ. L 223 της 31/07/1982 σ. 0088 - 0088

***** ΚΑΝΟΝΙΣΜΟΣ (ΕΟΚ) αριθ. 2136/82 ΤΗΣ ΕΠΙΤΡΟΠΗΣ  της 30ής Ιουλίου 1982  περί τροποποιήσεως του κανονισμού (ΕΟΚ) αριθ. 2300/73 περί των διαδικασιών εφαρμογής των διαφορικών ποσών για τους κραμβόσπορους και τους γογγυλόσπορους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου ής 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2),  τον κανονισμό (ΕΟΚ) αριθ. 1569/72 του Συμβουλίου της 20ής Ιουλίου 1972 περί της προβλέψεως ειδικών μέτρων για τους κραμβόσπορους, τους γογγυλόσπορους και τους ηλιανθόσπορους (3), όπως τροποποιήθηκε τελευταία από τον κανονισμό (ΕΟΚ) αριθ. 1986/82 (4), και ιδίως το άρθρο 7,  Εκτιμώντας:  ότι ο κανονισμός (ΕΟΚ) αριθ. 1986/83 έχει τροποποιήσει τον κανονισμό (ΕΟΚ) αριθ. 1569/72, για να περιλάβει στις διατάξεις του τελευταίου κανονισμού και τους ηλιανθόσπορους· ότι πρέπει λοιπόν να τροποποιηθεί ο κανονισμός (ΕΟΚ) αριθ. 2300/73 (5) για να προσαρμοσθούν οι λεπτομέρειες εφαρμογής του συστήματος των διαφορικών ποσών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2300/73 τροποποιείται ως εξής:  1. Στον τίτλο, ο όρος «κραμβόσποροι και γογγυλόσποροι» αντικαθίστανται από τον όρο «κραμβόσποροι, γογγυλόσποροι και ηλιανθόσποροι».  2. Στο άρθρο 1, η παράγραφος 1 αντικαθίσταται από το εξής κείμενο:  «1. Τα διαφορικά ποσά τα αναφερόμενα στο άρθρο 1 του κανονισμού (ΕΟΚ) αριθ. 1569/72 για τους κραμβόσπορους, τους γογγυλόσπορους και τους ηλιανθόσπορους απαρτίζονται από τα ακόλουθα στοιχεία:  α) το διορθωτικό στοιχείο της ενδεικτικής τιμής·  β) το διορθωτικό στοιχείο της ενισχύσεως ή της επιστροφής κατά την εξαγωγή·  γ) το διαφορικό στοιχείο.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 167 της 25. 7. 1972, σ. 9.  (4) ΕΕ αριθ. L 215 της 23. 7. 1982, σ. 10.  (5) ΕΕ αριθ. L 236 της 24. 8. 1973, σ. 28.